ཀྲུང་དབྱང་གིས་རྩ་ཁྲིམས་ལ་བཟོ་བཅོས་རྒྱག་པའི་གྲོས་འགོ་དང་རྩ་ཁྲིམས་བཟོ་བཅོས་འཆར་ཟིན་གྱི་མ་ཟིན་གྲུབ་པའི་བརྒྱུད་རིམ་གསལ་བཤད་གནང་རྗེས་ཝང་ཁྲེན་གྱིས་ཕྱོགས་ནས་རྩ་ཁྲིམས་བཟོ་བཅོས་འཆར་ཟིན་གྱི་ཞིབ་ཕྲའི་ནང་དོན་ངོ་སྤྲོད་གནང་བ་སྟེ།རྒྱལ་ཁབ་ཀྱི་ཆབ་སྲིད་དང་སྤྱི་ཚོགས་འཚོ་བའི་ཁྲོད་ཀྱི་ཚན་རིག་དང་མཐུན་པའི་གོང་འཕེལ་ལྟ་བ་དང་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པའི་མཛུབ་ཁྲིད་གནས་བབ་གཏན་འཁེལ་བྱ་རྒྱུ་དང་།ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་བྱ་གཞག་གི་སྤྱིའི་བཀོད་ཇུས་དང་ལོ་བརྒྱ་གཉིས་པའི་འབད་འཐབ་དམིགས་ཚད་ཀྱི་ནང་དོན་ལེགས་སྒྲིག་དང་འཐུས་ཚང་དུ་གཏོང་རྒྱུ།རྒྱལ་ཁབ་ཁྲིམས་བཞིན་སྐྱོང་བ་དང་རྩ་ཁྲིམས་ལག་བསྟར་བྱ་ཐབས་འཐུས་ཚང་དུ་གཏོང་རྒྱུ།རང་རྒྱལ་གྱི་གསར་བརྗེ་དང་འཛུགས་སྐྲུན་འཕེལ་རྒྱས་ཀྱི་ལོ་རྒྱུས་ལམ་ཚད་ཀྱི་ནང་དོན་འཐུས་ཚང་དུ་གང་ལེགས་གཏོང་རྒྱུ།རྒྱལ་གཅེས་འཐབ་ཕྱོགས་གཅིག་གྱུར་དང་མི་རིགས་འབྲེལ་བའི་ནང་དོན་འཐུས་ཚང་དུ་གང་ལེགས་གཏོང་རྒྱུ།ཞི་བའི་ཕྱི་འབྲེལ་སྲིད་ཇུས་ཐད་ཀྱི་ནང་དོན་འཐུས་ཚང་དུ་གཏོང་རྒྱུ།ཀྲུང་གོ་གུང་ཁྲན་ཏང་གིས་ཕྱོགས་ཡོངས་ནས་འགོ་ཁྲིད་བྱེད་པ་མཐའ་འཁྱོངས་དང་ཤུགས་སྣོན་རྒྱག་པའི་ནང་དོན་འཐུས་ཚང་དུ་གཏོང་རྒྱུ།སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བ་དར་སྤེལ་གཏོང་བའི་ནང་དོན་ཁ་སྣོན་རྒྱག་རྒྱུ།རྒྱལ་ཁབ་ཀྱི་ཀྲུའུ་ཞིའི་གོ་གནས་བཞེས་པའི་ཐད་ཀྱི་འབྲེལ་ཡོད་གཏན་འབེབས་ལ་བཟོ་བཅོས་རྒྱག་རྒྱུ།ཆུས་བཙུགས་པའི་གྲོང་ཁྱེར་གྱི་ས་གནས་རང་བཞིན་གྱི་ཁྲིམས་སྲོལ་བཟོ་བའི་གཏན་འབེབས་ཁ་སྣོན་རྒྱག་རྒྱུ།ལྟ་ཞིབ་ཨུ་ཡོན་ལྷན་ཁང་སྐོར་གྱི་གཏན་འབེབས་ཁག་ཁ་སྣོན་རྒྱག་རྒྱུ་བཅས་རེད།